Pevar mab en devoe Fujiwara no Fuhito, ha pep unan anezho a ziazezas ur skourr eus klann Fujiwara, ar Pevar Ziegezh : Fujiwara no Muchimaro (680-737) a ziazezas skourr ar Su (藤原南家 Fujiwara Nanke, Tiegezh Fujiwara ar Su) ; Fujiwara no Umakai (694-737) hini an Norzh (藤原北家 Fujiwara Hokke), a voe lakaet da benn ar chlann a-bezh ; Fujiwara no Umakai (694-737), a oa e penn Maodiernezh al Lidoù, a ziazezas Tiegezh al Lidoù (式家 Shikike) ha gant Fujiwara no Maro (695-737) e voe boulchet ar skourr Kyōke (藤原京家 Fujiwara Kyōke, Tiegezh Fujiwara ar Gêr-benn). Er bloaz 737 e varvas ar pevar breur, e diwezh an darreuziad brech a zraste ar vro abaoe ar bloaz 735.